CELEX: C2006/326/104
Language: et
Date: 2006-12-30 00:00:00
Title: Kohtuasi C-491/06: Eelotsusetaotlus, mille esitas Vestre Landsret (Taani) 28. novembril 2006 — Danske svineproducenter versus Justitsministeriet

30.12.2006   
            
            
               ET
            
            
               Euroopa Liidu Teataja
            
            
               C 326/51
            
         Eelotsusetaotlus, mille esitas Vestre Landsret (Taani) 28. novembril 2006 — Danske svineproducenter versus Justitsministeriet
   (Kohtuasi C-491/06)
   (2006/C 326/104)
   Kohtumenetluse keel: taani
   Eelotsusetaotluse esitanud kohus
   Vestre Landsret
   Põhikohtuasja pooled
   
      Hageja: Danske svineproducenter
   
      Kostja: Justitsministeriet
   Eelotsuse küsimused
   
               1.
            
            
               Kas nõukogu direktiivi 91/628/EMÜ, mis käsitleb loomade kaitset vedamise ajal (1), mida on muudetud nõukogu direktiiviga 95/29/EÜ (2), lisa I peatüki A osa punkti 2 alapunkti b ja VII peatüki artikli 48 punkti 3 kolmanda taande sätteid tuleb tõlgendada nii, et liikmesriigil ei ole õigust kehtestada siseriiklikku üleminekukorda, mille kohaselt rohkem kui 40 kg ja vähem kui 110 kg kaaluvate sigade vedamisel, kui selle kestus ületab 8 tundi, peab sõiduki iga taseme sisemine kõrgus, mõõdetuna põranda kõrgeimast lae madalaima punktini, olema vähemalt 100 cm, juhul kui kasutatakse mehaanilist ventilatsioonisüsteemi?
            
         
               2.
            
            
               Kas nõukogu direktiivi 91/628/EMÜ, mis käsitleb loomade kaitset vedamise ajal, mida on muudetud nõukogu direktiiviga 95/29/EÜ, lisa I peatüki A osa punkti 2 alapunkti b ja VII peatüki artikli 48 punkti 3 kolmanda taande sätteid tuleb tõlgendada nii, et liikmesriigil ei ole õigust kehtestada siseriiklikku üleminekukorda, mille kohaselt 40 kg ja enam kaaluvate sigade vedamisel, kui veo kogukestus ületab 8 tundi, tuleb kasutada transpordivahendit, mis, näiteks eemaldatava katusega kombinatsioonis liikuvate platvormidega või samaväärsete konstruktsioonidega, kindlustab kogu veo ajaks, et sisemine kontrollkõrgus 140 cm oleks tagatud igal tasemel, mõõdetuna põranda kõrgeimast lae madalaima punktini, sellal kui teistel tasemetel, kui loomi veetakse mitmetel tasemetel, peab sisemine kõrgus olema vähemalt 92 cm, kui veetavate sigade keskmine kaal on 100 kg ja kasutatakse mehaanilist ventilatsioonisüsteemi?
            
         
               3.
            
            
               Kas nõukogu direktiivi 91/628/EÜ, mis käsitleb loomade kaitset vedamise ajal, mida on muudetud nõukogu direktiiviga 95/29/EÜ, lisa VI peatüki punkti 47 D osa “Sead” sätteid tuleb tõlgendada nii, et liikmesriigil ei ole õigust kehtestada siseriiklikku üleminekukorda, mille kohaselt vedamise korral kestusega üle 8 tunni peab olema vähemalt 0,50 m2 põrandapinda100 kg sea kohta?
            
         
      (1)  Nõukogu 19. novembri 1991. aasta direktiiv 91/628/EMÜ, mis käsitleb loomade kaitset vedamise ajal ja millega muudetakse direktiive 90/425/EMÜ ja 91/496/EMÜ (EÜT L 340, lk 17; ELT eriväljaanne 03/12, lk 133).
   
      (2)  Nõukogu 29. juuni 1995. aasta direktiiv 95/29/EÜ, millega muudetakse direktiivi 91/628/EMÜ loomade kaitse kohta vedamise ajal (EÜT L 148, lk 52; ELT eriväljaanne 03/17, lk 466).